kardosdrur/scandi-wiki huggingface dataset:
Sportsjakke

En sportsjakke er en jakke til mænd. Selvom den minder om jakken i et jakkesæt i snit og længde er der adskillige forskelle. Sportsjakker bliver båret til mindre formelle lejligheder end et jakkesæt, og de er designet til at blive båret alene uden matchende bukser og er derfor ikke en del af et jakkesæt. Tekstil, farve og mønstre er også mere varieret end de fleste jakkesæt; kraftigere og tykkere tekstiler som fløjl, ruskind, denim, læder og tweed benyttes.

Oprindeligt blev sportsjakker båret som afslappet tøj under jagt og andre udendørs aktiviteter og sport (deraf navnet) og blev populære i sidste halvdel af 1800-tallet. Med tiden begyndte man at bruge dem ved mere formelle anledninger, og de anvendes nogle gange til skoleuniformer. Traditionelt bæres grå flannelbukser til en sportsjakke, men i moderne tider bruges mange andre typer bukser.

En sportsjakke kategoriseres som Smart Casual hvad angår dresscode.

Typer 
Skydejakke er en type sportsjakke, der, som navnet antyder, oprindeligt blev brugt til jagt eller skydning. Den har ofte læderlapper på skulderen for at beskytte stoffet ved rekylet fra en riffel eller jagtgevær samt matchende lapper på albuen

Ridejakke er en uldjakke til ridning, ofte af tweed og traditionelt med tre knapper og en enkelt slids.

Blazer minder om sportsjakken og sys i enkeltfarvet eller stribet tekstil. Blazere laves ofte med metalknapper, der afspejler deres oprindelse fra sejlads, selvom dette ikke nødvendigvis er et definerende træk. Blazere har også ofte lommer der er syet fast uden på stoffet, til forskel fra andre typer jakker.

Referencer

Eksterne henvisninger 
"How to Buy a Blazer," The Esquire How-to Style Guide, esquire.com, July 2009, accessed 23 June 2012 - Forklaring på forskellen mellem blazer, sportsjakke og jakkesæts-jakke.

Jakker
Jujube

Jujube (Ziziphus) er en slægt med flere end 100 arter, der er udbredt over hele kloden i de subtroperne og troperne. Det er stedsegrønne eller løvfældende, oprette eller krybende-klatrende buske eller små til mellemstore træer. Bladene har tre ribber, og de sidder modsat. Akselbladene er ofte omdannet til torne.
Blomsterne er samlet i små, kompakte stande, som sidder i bladhjørnerne. Bægeret er sammenvokset til en halvkugle, og kronbladene er små og oftest gule. Frugterne er stenfrugter.

Navnet på slægten Jujube må ikke forveksles med det næsten enslydende slægtsnavn, Jojoba.

 Almindelig Jujube (Ziziphus jujube)
 Tornet Jujube (Ziziphus spina-christi)
Soløje-slægten

Soløje-slægten (Helianthemum) er en slægt af planter, der består af omkring 175 arter, hvoraf en enkelt findes vildtvoksende i Danmark. De øvrige er udbredt i Middelhavsområdet. Det er stedsegrønne til vintergrønne halvbuske med modsat stillede blade. Blomsterne er 5-tallige og regelmæssige med kronblade i gult, purpurrødt, rosa, rødt og hvidt. Frugterne er kapsler.

 Appenninersoløje (Helianthemum apenninum)
 Soløje (Helianthemum nummularium)
 Ølandsoløje (Helianthemum oelandicum)

 Helianthemum aegyptiacum
 Helianthemum alypoides
 Helianthemum asperum
 Helianthemum cinereum
 Helianthemum coulteri
 Helianthemum hirtum
 Helianthemum ledifolium
 Helianthemum marifolium
 Helianthemum marminorense
 Helianthemum tomentosum
 Helianthemum variabile

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 GRIN: Species Records of Helianthemum  

Soløje-familien
Kelvingenerator

Kelvingeneratoren blev opfundet af den britiske videnskabsmand William Thomson (Lord Kelvin) i 1867.
Kelvingeneratoren er en slags elektrostatisk generator. Apparatet anvender faldende vanddråber til at generere elektrisk energi. En høj spændingsforskel dannes via elektrostatisk induktion mellem tværforbundne modsat ladede systemer. Kelvingeneratorens eneste anvendelse har været ved fysikuddannelse til at demonstrere elektrostatiske principper.

Kilder/referencer

Eksterne henvisninger 
 Video demonstrating Kelvin water dropper in operation: "10, M.I.T. 8.02 Electricity & Magnetism, Spring [term] 2002". See the last 6 minutes of this video for operation of Kelvin water dropper. Printed material related to this video: See "MIT Open Courseware" website; specifically, assignment 4 of course 8.02, which is available here: http://ocw.mit.edu/OcwWeb/Physics/8-02Electricity-and-MagnetismSpring2002/DownloadthisCourse/index.htm .
 Youtube - Kelvin Water Dropper: Implementation and Explanation
 Youtube - Kelvin Water Dropper and How it Works
 Detailed description of device and how to build your own Kelvin water dropper.
 Lego Kelvin water dropper

Elektrostatiske generatorer
Wimshurst-generator

Wimshurst-generatoren eller Wimshurst-influensmaskinen er en elektrostatisk generator, som genererer højspænding og som blev udviklet mellem 1880 og 1883 af den britiske opfinder James Wimshurst (1832–1903).

Wimshurst-generatoren har en distinkt udseende med to stor modsat roterende skiver monteret i et lodret plan, med to krydsende ledere med metalbørster - og et gnistgab, der udgøres af to metalkugler.

Kilder/referencer
"History of Electrostatic Generators". Hans-Peter Mathematick Technick Algorithmick Linguistick Omnium Gatherum.
de Queiroz, Antonio Carlos M., "The Wimshurst Electrostatic Machine"
Weisstein, Eric W., "Wimshurst Machine".
Bossert, François, "Wimshurst machine ". Lycée Louis Couffignal, Strasbourg. (English  version)
Charrier Jacques "La machine de Wimshurst". Faculté des Sciences de Nantes.

Se også
Kelvingenerator
Pelletron
Van de Graaff-generator
Tesla-spole

Eksterne henvisninger

The Wimshurst Machine Website: Photos and Video Clips of a Wimshurst Machine
MIT video demonstration and explanation of a Wimshurst machine (MIT TechTV physics demo)

Elektrostatiske generatorer
Elektriske kondensatorer
Elektrostatisk maskine

En elektrostatisk maskine er en maskine, som en del af dens virke benytter elektrostatik. En elektrostatisk maskine er fx en elektrostatisk generator eller en elektrostatisk motor.

En elektrostatisk generator omsætter fra fx mekanisk arbejde - til elektrisk energi uden brug af magnetfelter. En elektrostatisk motor omsætter fra elektrisk energi uden magnetfelter - til mekanisk arbejde.

Elektrostatiske motorer
Elektrostatiske generatorer
Fylla (pigenavn)

Fylla eller Fulla er et pigenavn, der  betyder frugtbarhedsgudinde. I alt er der i starten af 2020 ca. 10 danskere der bærer et af disse navne ifølge Danmarks Statistik.

Kilder 

Pigenavne
Elektrostatisk motor

En elektrostatisk motor er en elektromotor, som kan omsætte fra elektrisk energi ("statisk elektricitet"; høj spænding (kilovolt) og lav strøm) til mekanisk arbejde - uden brug af statisk eller dynamisk magnetisme.

En klasse af elektrostatiske motorer er kondensatormotorer (evt. med elektrisk kommutering ved jævnspænding) som virker ved tiltrækning og frastødning af to eller flere vekslende elektriske ladninger på kondensator lignende overflader. En type kondensatormotor er en elektrostatisk højttaler.

En anden klasse af elektrostatiske motorer er koronavindsmotorer eller koronamotorer som omsætter statisk elektricitet til en eller flere korona ionvinde, som drejer en rotor. Der findes også lineare koronamotorer - en type anvendes i en elektrohydrodynamisk-lifter.

Flere eksempler på koronamotorer er beskrevet af Oleg D. Jefimenko. Ifølge Oleg D. Jefimenko kan man lave motorer som kører på atmosfærens elektricitet.

Patenter
USPTO har lavet følgende klassificeringer af bl.a. elektrostatiske motorer. Mange af patenterne er udløbet:
 Class 310 ELECTRICAL GENERATOR OR MOTOR STRUCTURE
 300 NON-DYNAMOELECTRIC
 308 Charge accumulating
 309 Electrostatic
  -- J. Gallegos -- "Static electric Machine"
  -- E. Thomson  -- "Electrostatic motor"
  -- Harold B. Smith -- "Apparatus for transforming electrical energy into mechanical energy"
  -- W. G. Cady -- "Electromechanical System"
  —- T. T. Brown -- "Electrostatic motor" (1934-09-25)
  -- B. Bollee -- "Electrostatic Motor" (ed. Electrostatics from Atmospheric Electricity)
   -- B. Bollee -- "Electrostatic Motor"
   -- MITSUBISHI CHEM CORP -- "Electrostatic actuator"
   -- Robert, et al. -- "Electrostatic Motor"

Kilder/referencer

Se også
 Elektrostatisk generator
 Nanomotor

Eksterne henvisninger
 de Queiroz, Antonio Carlos M., "An Electrostatic Linear Motor ". 24 January 2002.
 William J. Beaty,  "Simple Electrostatic Motor ".
 "ElectrostaticMotor ". tm.net.
 Fast and Flexible Electrostatic Motors at Univ. Tokyo" ".
 Heavy Lifting Electrostatic Motors at Univ. Tokyo" ".
 E. Sarajlic et al., MEMS electrostatic micromotors  

 
Elektrostatik
Elektromotorer
Luke Foxe

Luke Foxe (født 20. oktober 1586 i Kingston-upon-Hull, død juli 1635 i Whitby) var en engelsk søfarende og opdagelsesrejsende.

Liv og virke 
Foxe, der fra ungdommen havde haft lyst til opdagelsesrejser og var en duelig og uforfærdet sømand, havde ved sin utrættelige udholdenhed interesseret flere indflydelsesrige personer i sin plan, der gik ud på at gøre et nyt forsøg på opdagelsen af nordvestpassagen, men især ved hjælp af den berømte matematiker Henri Briggs, der var hans ven og velynder, lykkedes det ham at overvinde de mange hindringer, der stillede sig i vejen for dette hans ivrige ønske. Kong Karl 1. stillede det gamle skib, pinnacen Charles på 70 t til ekspeditionens disposition, mens de øvrige udgifter bestredes af et privat selskab. Besætningen bestod af 22 mand og 2 drenge, og skibet var provianteret for 18 måneder. Kongen medgav ham et brev til kejseren af Japan og en instruks, der gik ud på at søge en passage vest over på nordvest- eller vestkysten af Hudson-bugten.

Foxe afrejste fra Deptford den 5. maj 1631. Han sejlede under de sædvanlige vanskeligheder af isen gennem Hudson-strædet og Hudson-bugten og fuldendte undersøgelsen af hele denne bugts vestkyst, uden at det lykkedes ham at finde nogen passage. Han trængte der efter nord på op i det bassin, som senere efter ham er kaldt Foxe-kanalen, langs vestkysten af Foxe-land, som han fulgte indtil 66° 47′ n. br. Dette isopfyldte farvand har aldrig senere været besøgt. Da vinteren var indtruffet med sne og frost, og mange af mandskabet på grund af overanstrengelse var syge, blev han nødt til at vende tilbage den 22. september og ankrede den 31. oktober ved The Downs. Skønt han havde udført hele instruksens bydende, måtte han dog høre bebrejdelser, fordi han ikke havde overvintret i Hudson-bugten, og det endskønt det var indlysende, at han intet kunne have vundet ved en overvintring. Han ledede ekspeditionen med klogskab og energi, var en skarp iagttager af disse lidet kendte egnes plantevækst og dyreliv og udførte i det hele taget et fortrinligt stykke geografisk arbejde. I 1635 udkom hans rejsebeskrivelse, der har den besynderlige titel: North-West Fox; or Fox from the North-west passage. Det er en meget underholdende bog, men den er skrevet på en højst ejendommelig søgt måde. Den indledes med en beskrivelse af alle tidligere rejser nordvest på, som var Foxe bekendte. Adskillige af disse kendes kun gennem denne bog og er af betydelig værdi. Efter hjemkomsten fra sin rejse følte Foxe sig meget tilsidesat og levede de sidste år af sit liv tilbagetrukken og utilfreds.

Noter

Kilder 
Salmonsens Konversationsleksikon, 2. udgave, bind VIII, s. 621; opslag: Foxe, Luke

Litteratur 
 Hakluit Soeiety: The voyages of Captain Luke Foxe and Captain Thomas James in search of a North-West passage [1894]). 

Polarforskere fra Storbritannien
Achraf Baznani

Achraf Baznani er en marokkansk fotograf og filmskaber. Han blev født 1979  i Marrakech.

Biografi 
Achraf Baznani er autodidakt. Han begyndte at fotografere da han som teenager fik et kamera i gave til sin fødselsdag. Han lavede flere kortfilm og dokumentarfilm, herunder On i 2006, The Forgotten i 2007, The Immigrant i 2007 og The Famous i 2016. som han har modtaget en lang række nationale og internationale priser for. Samme år besluttede han at hellige sig fotografering med en særlig interesse i surrealistisk fotografering.

Achraf Baznani er den første kunstner der har udgivet en fotobog om konceptkunst i Marokko.

Achraf Baznani påvirkes af André Breton og Salvador Dali.

Kollektive Udstillinger 
 2015 "Colour brust", PH21 Gallery, Budapest, Ungarn
 2015: Park Art Fair International, Triberg, Allemagne
 2015: Gallery Globe, USA
 2015: Digital Private Exhibition Louvre Museum, Paris, France
 2016: International Surrealism Now, Coimbra, Portugal
 2016: Park Art Fair International 2016, Triberg, Germany
 2016: Männer, Gräfelfing, Germany
 2016: Salon de la photographie africaine, Abidjan, Ivory Cost

Solo udstilling 
 2015: My Small World, Solo Exhibition, Marrakesh, Marokko
 2016: Inside my Dreams, Solo Exhibition, Rabat, Marokko

Priser 
 2016: KUNST HEUTE AWARD, Deutschland 
 2016: International Prize Colosseo, Roma, Italy
 2016: Golden Orchid Grand Prize, USA
 2016: 1st Place Winner – Golden Ribbon in Notindoor photography magazine contest, USA

 2017: Kunst Heute Award, Germany
 2017: International Prize Galilei Galileo, Pisa, Italy
 2017: Fine Art Photography Awards – Nominee Conceptual Category, London, UK
 2017: 2nd Prize Winner, Silver Medal, 100 Arab Photographers Award, Germany

Værker 

 Through my Lens, 2014, kunstbog, 

 Inside my Dreams, 2014, kunstbog,  
 I AM, 2016, 
 Achraf Baznani, Surreal Stories, Paper Book, 2018, 
 History of Surrealism. Edilivre, Frankrig 2018, .

Magasin dække 
 Zoom magazine Italy, n° 246, 2016 
 Art Reveal magazine, Finland, n° 5 
 Artinzene, Issue 4, New Zealand, November 2015
 Mambo, Spain, special edition December 2014

Noter

Eksterne henvisninger 
 Official site
 IMDb
 PH Magazine , Issue 42, pp 36-39
 Achraf Baznani: Surreal, Inventive Digital Photographs
 Photographer Turns Himself Into A Mini Human To Explore Things We Never Could

Fotografer fra Marokko
EY-Huset

EY-Huset er et kontorhøjhus på 17 etager og 68,5 m i det centrale Aarhus. 

EY-Huset er sammenbygget med butikscentret Bruuns Galleri og blev indviet i 2004. Bygningen hed tidligere KPMG Huset. Det danske revisionsfirma, der på daværende tidspunkt hed KPMG, overtog i 2014 den danske afdeling af Ernst & Young. Som et led i handlen meldte det danske firma sig ud af KPMG-netværket og ind i EY-netværket. Derfor skiftede huset også navn. Navnet udtales E-Y-Huset. De to øverste etager består af ejerlejligheder.

Kilder

Eksterne henvisninger 

Bygninger, konstruktioner og anlæg i Aarhus
Comwell
Højhuse i Århus
2134

Se også 2134 (tal)

2134 er et år.

Begivenheder 
 Halleys komet passerer Jorden.
Claus M. Lohman

Claus Michael Segalt Lohman (født 19. august 1971) er en dansk forfatter, der skriver krimier om forfulgte folkeslag, bl.a. amish, mennonitter, kvækere, aboriginere, maorier og inuitter. Under overfladen har flere gange ligget på de danske bestsellerlister, bl.a. hos lufthavnsboghandleren W H Smith. Udkom i 2020 med krimien Ukendt land, der omhandler pandemiske virusudbrud og aboriginere. Bogen er på dr.dk udnævnt som essentiel dansk krimi . Usikker grund (2021) behandler emner som creutzfeldt jacob sygdom, inuitter og pandemier. Har indledt foredragssamarbejde med lydbogsindlæser Torben Sekov. Efter skælvet er indlæst af Githa Lehrmann og skrevet i samarbejde med hustruen Heidi Lohman. Deltager på Krimimessen i Horsens og er medlem af Dansk Forfatterforening.

Lohman er også efterskolelærer.

Udvalgte bøger 
 Genstart (2013) Forlaget Proportion
 Genspejl (2015) Forlaget Proportion
 Genkald (2016) Forlaget Proportion
 Under overfladen (2018) Forlaget Superlux
 Ukendt land (2020) Forlaget Superlux
 Usikker grund (2021) Forlaget Superlux
 Efter skælvet (2023) Forlaget Superlux

Kilder 

Dansksprogede forfattere fra Danmark
Jens Ramskov

Jens Ramskov (født 1952) er videnskabsredaktør på tidsskriftet Ingeniøren.

Han har tidligere været ansat hos Ericsson.

Den 2. juli 2020 modtog han H.C. Ørsted Medaljen i sølv, som kun den tredje videnskabsjournalist nogensinde.

Referencer 

Redaktører fra Danmark
Modtagere af H.C. Ørsted Medaljen
Breddorf

Breddorf er en kommune i Samtgemeinde Tarmstedt med knap 1.100 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Ud over hovedbyen Breddorf hører den tidligere selvstændige kommune Hanstedt, og bebyggelserne Breddorfermoor og Ehebrock til kommunen.

I kommunen ligger naturschutzgebietet „Swatte Flag“, som ligger i nærheden af Hepstedt und Rhade.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Lisa Angell

Lisa Angell, egl. Lisa Vetrano, er en fransk sangerinde, der skal repræsentere Frankrig ved Eurovision Song Contest 2015 i Wien med nummeret "N'oubliez pas".

Biografi 
Lisa Angell er født den 21. september 1968 i Paris af en italiensk far. Hun begyndte at studere musik som 15-årig og ernærede sig de følgende år som musiker ved den franske riviera. Hun har haft succes på den franske musikscene siden 2009, og hun udsendte i 2011 sit debutalbum Les divines. Det blev i 2013 fulgt op af Des mots....

Den 23. januar 2015 blev det offentliggjort, at Angell skal repræsentere Frankrig ved Eurovision Song Contest 2015 i Wien med nummeret "N'oubliez pas", på dansk Glem aldrig. Sangen er skrevet af Robert Goldman og omhandler bl.a. Første Verdenskrig.

Kildehenvisninger 

Sangere fra Frankrig
Frankrigs Eurovision Song Contest-deltagere
Deltagere ved Eurovision Song Contest 2015
Rimmel

Rimmel (også kendt som Rimmel London) er et britisk kosmetikfirma, som er ejet af Coty, Inc.. Rimmel er bedst kendt for sine mascara, da deres grundlægger Eugéne Rimmel var en af de første til at opfinde den moderne mascara, og derfor er ordet for mascara på mange sprog Mascara.

Eugène Rimmel startede originalt Rimmel som et parfumeri i 1834. Inden for et år efter åbningen, havde Eugène Rimmel skabt en række make-upprodukter, så som pomader og mundskyllemidler. Rimmel har siden hen udviklet sig til et af de største mærker indenfor kosmetik.

Rimmels motto er Get the London Look

Referencer

Eksterne henvisninger 
 

Etableret i 1834
Kosmetikvirksomheder fra Storbritannien
Den lille havfrue (tv-serie)

Den lille havfrue (original titel: The Little Mermaid) er en animationsserie produceret af Disney baseret på selskabets film af samme navn fra 1989, som igen er bygget over H.C. Andersens eventyr fra 1837; Den lille havfrue. Den blev oprindeligt sendt på CBS fra 1992 til 1994, men har været genudsendt flere gange. Den har også indgået i Disney Sjov, som i Danmark har været vist på DR1. Der er lavet tre sæsoner.

Danske stemmer 
 Ariel – Louise Fribo
 Arista – Anna Reumert
 Tumle – Andreas Hviid
 Sebastian – Niels Vigild / Lasse Lunderskov
 Attina – Pauline Rehné
 Don Reje – Lars Thiesgaard
 Klotilde – Cecilie Stenspil
 Ulrik – Sonny Lahey
 Hammerskurken – Christian Clausen
 Triton – Torben Sekov
 Bølle – Mikkel Weyde Andersen
 Padde Didrik – Peter Zhelder

Eksterne henvisninger 
 

Animerede tv-serier
Disney tegnefilm
Parlamentsvalget i Israel 2015

Parlamentsvalget i Israel for den tyvende Knesset blev afholdt i Israel den 17. marts 2015. Valget blev holdt efter at Tzipi Livni og Yair Lapid mistede deres støtte fra koalitionsregeringen i starten af december 2014. Ved valget blev den store vinder partiet Likud, der blev det største parti med 30 mandater.

Siden forrige valg har Knesset sat spærregrænse op fra 2% til 3,25%. Dette har ført til at blandt andet flere arabiske partiet er gået sammen i en valgalliance.

Valgdeltagelse lå på 71,8%, hvilket er det højeste siden valget i 1999, hvor 78,7% af Israels befolkning deltog.

Valgresultater fra 2013 

Kun valgte partier er repræsenteret i tabellen.

Valgresultater

Referencer

Eksterne henvisninger 

Israel 2015
Politiske valg i Israel
To Potami

To Potami  (, Floden) er et politisk parti i Grækenland. Partiet er socialliberalt og socialdemokratisk samt pro-europæisk.  Partiet blev oprettet i år 2014

Europaparlamentet 
Partier Floden fik to pladser i Europaparlamentet ved valget i 2014. Parties to medlemmer af Europaparlamentet er med i gruppen S&D, men partiet er ikke medlem  af De Europæiske Socialdemokrater (PES).

Det græske parlament 
Ved parlamentsvalget i Grækenland januar 2015 fik partiet 17 pladser i det græske parlament. Partiet er parlamentets fjerde største parti.

Kilder 

Politiske partier i Grækenland
Etableret i 2014
Socialliberale partier
Partier repræsenteret i Europa-Parlamentet
VM i håndbold 2015 - Slutspil (mænd)

VM i håndbold 2015, slutspil er slutspillet ved VM i håndbold 2015 i Qatar. Kampene bliver spillet mellem den 25. januar 2015 og 1. februar 2015.

Overblik

Kampe

Ottendendelsfinaler

Kvartfinaler

Semifinaler

Bronzekamp

Finale

5.-8. plads playoff

5–8th place semifinals

Seventh place game

Fifth place game

Eksterne henvisninger 
 Turneringens hjemmeside  

Slutspil (mænd)
Grislings store eventyr

Grislings Store Eventyr (eng: Piglet's Big Movie) er en amerikansk tegnefilm fra 2003.

Medvirkende

Eksterne henvisninger 
 

Amerikanske film fra 2003
Animationsfilm fra USA
Disney tegnefilm
Peter Plys-film
Peter Plys: Juleferien

Peter Plys: Juleferien (eng: Winnie the Pooh: A Very Merry Pooh Year) er en amerikansk tegnefilm fra 2002

Eksterne henvisninger 
 

Amerikanske film fra 2002
Animationsfilm fra USA
Disney tegnefilm
Peter Plys-film
Peter Plys - Forår I Hundredemeterskoven

Peter Plys - Forår I Hundredemeterskoven  (eng: Winnie the Pooh: Springtime with Roo) er en amerikansk tegnefilm fra 2004 produceret af Walt Disney Pictures og DisneyToon Studios. Filmen blev udsendt direkte til video. 

Filmen er baseret på karaktererne i  A. A. Milnes bøger om Peter Plys. Filmens handlingen er løst baseret på Charles Dickens' julehistorie A Christmas Carol.

Eksterne henvisninger 
 

Amerikanske film fra 2004
Animationsfilm fra USA
Disney tegnefilm
Peter Plys-film
Frederik Brun Madsen

Frederik Brun Madsen er journalist og tilrettelægger ved DR Dokumentar. Uddannet fra Roskilde Universitet og Ekstra Bladet 2004. Ved TV 2 Nyhederne 2004-2006. Ved ugemagasinet FOKUS 2006. Ved DR Nyheder 2007-2011. Modtog Cavlingprisen 2013.

Referencer 

Journalister fra Danmark
Cavlingprismodtagere
Ansatte i DR
Ansatte ved TV 2
Ordrup Næs

Ordrup Næs er den ydre vestlige del af en smal halvø eller næs i Fårevejle Sogn, der strækker sig ud i Sejerø Bugt nordvest for Fårevejle Kirkeby og Fårevejle Stationsby. Halvøen og næsset har navn efter den nærliggende − og tidligere ganske lille − landsby, Ordrup, som i dag indgår som en del af et større sommerhusområde.

Halvøen består af en række morænebakker på 10-20 meters højde som i halvøens inderste østlige del er op til omkring 30 meter høje. 
Rækken af morænebakker er kædet sammen af strandvolde, og yderst ved Næbbet findes en indlejret tilgroet sø (Storesø). 

De vestligste dele omkring Næbbet samt dele af halvøens nordøstlige side er fredet (27 ha i 1943 og yderligere 4 ha i 1986), og de fredede områder omfatter gamle græsoverdrev med bl.a. Dansk Astragel, Potentil og Revling. Ordrup Næs er en  del af Natura 2000-område nr. 154 Sejerø Bugt, Saltbæk Vig, Bjergene, Diesebjerg og Bollinge Bakke. Ordrup Næs er også en del af Geopark Odsherred.

Kilder og henvisninger

 

Halvøer i Danmark
Odsherred Kommunes geografi
Fredede arealer i Danmark
Bülstedt

Bülstedt er en kommune i Samtgemeinde Tarmstedt med godt 700 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Ud over hovedbyen Bülstedt ligger også Osterbruch og den ind til 1974 selvstændige kommune, Steinfeld, i kommunen. Nordøst for Bülstedt ligger det 22 hektar store naturschutzgebiet „Schwarzes Moor bei Bülstedt“.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken